ai4bharat/Pralekha huggingface dataset:
প্রতিরক্ষামন্ত্রক
ঘূর্ণিঝড় বিধ্বস্ত মোজাম্বিকে ভারতীয় নৌ-বাহিনীর যুদ্ধজাহাজ মানবিক সহায়তা প্রদান করছে
নয়াদিল্লি, ২০ মার্চ, ২০১৯
প্রবল সামুদ্রিক ঘূর্ণিঝড় ‘ইদাই’-এ বিপর্যস্ত মোজাম্বিককে মানবিক সহায়তা ও বিপর্যয় ত্রাণ প্রদানে ভারতীয় নৌ-বাহিনীর ‘সুজাতা’, ‘সারথি’ ও ‘শার্দুল’ নামক তিনটি জাহাজ সেখানে পৌঁছেছে। উল্লেখ করা যেতে পারে, প্রবল এই ঘূর্ণিঝড়ের ফলে মোজাম্বিকের ব্যাপক ক্ষয়ক্ষতি হয়েছে। সে দেশের সরকারের অনুরোধের প্রেক্ষিতে ভারতীয় নৌ-বাহিনীর এই তিনটি জাহাজকে স্থানীয় প্রশাসনকে প্রয়োজনীয় সহায়তা প্রদানের জন্য পাঠানো হয়েছে। নৌ-বাহিনীর এই জাহাজগুলি জোয়ারের সুবিধা নিয়ে আটকে পড়া মানুষকে অন্য প্রান্তে পৌঁছে দিতে স্থানীয় কর্তৃপক্ষের সঙে একযোগে কাজ করছে।
উল্লেখ করা যেতে পারে মোজাম্বিকের বেইরাতে সামুদ্রিক ঘূর্ণিঝড় ‘ইদাই’ গত ১৫ই মার্চ ভোররাতে স্থলভূমিতে আছড়ে পড়ে। প্রাকৃতিক এই বিপর্যয়ের ফলে মোজাম্বিকের মধ্য এবং উত্তরাঞ্চলীয় প্রদেশগুলিতে ব্যাপক জীবনহানি ও সম্পত্তির ক্ষয়ক্ষতি হয়েছে। প্রাথমিক তথ্যে জানা গেছে, বেইরা শহরে এই প্রাকৃতিক দুর্যোগের সবথেকে বেশি প্রভাব পড়েছে। শহরের পরিকাঠামো ব্যাপক ক্ষতিগ্রস্ত হয়েছে। খবর এসেছে যে, বেইরা বন্দরের কাছে বুজি নামক এলাকায় প্রায় ৫ হাজার মানুষ জলবন্দী হয়ে পড়েছেন। অবিলম্বে এঁদের উদ্ধার করা প্রয়োজন। স্থানীয় কর্তৃপক্ষের সঙ্গে সহায়তায় ভারতীয় নৌ-বাহিনীর জাহাজগুলি জলবন্দী মানুষের নিরাপদ উদ্ধারে কাজ করে চলেছে। মোজাম্বিকের প্রতিরক্ষা কর্তৃপক্ষগুলির কাছে শুকনো খাবার, ওষুধপত্র ও পোশাক পৌঁছে দেওয়ার কাজ শেষ হয়েছে। পানীয় জল পৌঁছে দেওয়ার কাজ চলছে।
ইতিমধ্যেই মোজাম্বিকের প্রতিরক্ষা মন্ত্রী ত্রাণকার্য তদারকি করার জন্য নৌ-বাহিনীর জাহাজগুলি পরিদর্শন করেছেন। ভারতীয় নৌ-বাহিনীর তরফে সে দেশের নৌ-বাহিনীকে যাবতীয় সহায়তার আশ্বাস দেওয়া হয়েছে। বর্তমানে পরিস্থিতির ওপর তীক্ষ্ণ নজর রাখা হচ্ছে এবং সে দেশের স্থানীয় মানুষজনকে যাবতীয় প্রয়োজনীয় সহায়তা প্রদানে ভারতীয় নৌ-বাহিনী প্রস্তুত রয়েছে।
CG/BD/DM
(Visitor Counter : 140
স্বাস্থ্যওপরিবারকল্যাণমন্ত্রক
সিজিএইচএস তালিকাভুক্ত তথা রাজ্য সরকারগুলি ঘোষিত কোভিড হাসপাতালগুলিতে সিজিএইচএস সুবিধেভোগীদের চিকিৎসার সুবিধে দেবার নির্দেশ
কোভিড-১৯এর বিষয়ে সর্বশেষ তথ্য
নতুনদিল্লী, ১০ জুন, ২০২০
সিজিএইচএস-এর তালিকাভুক্ত বেসরকারি হাসপাতাল ও পরীক্ষাগারগুলিতে চিকিৎসার ক্ষেত্রে সমস্যা দেখা দেওয়ায় এই প্রকল্পের সুবিধাভোগীরা বিষয়টি সংশ্লিষ্ট কর্তৃপক্ষকে জানান। এর প্রেক্ষিতে কেন্দ্রীয় স্বাস্থ্য ও পরিবারকল্যাণ মন্ত্রক সিজিএইচএস-এর তালিকাভুক্ত সমস্ত স্বাস্থ্য পরিষেবা প্রদানকারী সংস্থাগুলিকে একটি নির্দেশ জারি করেছে।
মন্ত্রকের ওই নির্দেশ অনুসারে সিজিএইচএস-এর তালিকাভুক্ত সব হাসপাতালগুলিকে সিজিএইচএস-এর নিয়ম মেনে সিজিএইচএস সুবিধাভোগীদের কোভিড সংক্রান্ত চিকিৎসার সুযোগ দিতে হবে। রাজ্যসরকারগুলির নির্দিশিকা অনুযায়ী এই সব হাসপাতালগুলি বর্তমানে কোভিড হাসপাতাল হিসেবে চিহ্নিত। ওই নির্দেশে আরো বলা হয়েছে, সিজিএইচএস-এর তালিকাভুক্ত যে সব হাসপাতাল কোভিড হাসপাতাল বলে ঘোষিত নয়, সেখানে সিজিএইচএস-এর সুবিধাভোগীদের অন্য সব ধরনের চিকিৎসা নির্দিষ্ট নিয়ম অনুসারে করতে হবে। নিয়মভঙ্গ করলে ঐ হাসপাতাল গুলির বিরুদ্ধে যথাযথ ব্যবস্থা নেওয়া হবে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
নির্বাচনকমিশন
কর্ণাটক বিধান পরিষদে দ্বিবার্ষিক নির্বাচন দুটি স্নাতক এবং দুটি শিক্ষক কেন্দ্র থেকে
নয়াদিল্লী, ২৯ সেপ্টেম্বর, ২০২০
কর্ণাটক বিধান পরিষদে স্নাতক এবং শিক্ষক কেন্দ্রের চারটি সদস্যপদ ৩০শে জুন ২০২০ থেকে শূন্য হয়েছে সদস্যদের অবসরের জন্য। এই আসনগুলির বিস্তারিত বিবরণ নিম্নলিখিত-
কর্ণাটক
|
|
ক্রমিক নং
|
|
কেন্দ্রে নাম
|
|
সদস্যের নাম
|
|
অবসরের তারিখ
|
|
১.
|
|
কর্ণাটক দক্ষিণপূর্ব স্নাতক
|
|
আর চোডারেড্ডি থুপারলি
|
|
৩০.৬.২০২০
|
|
২.
|
|
কর্ণাটক পশ্চিম স্নাতক
|
|
এস ভি শাঙ্কানুর
|
|
৩০.৬.২০২০
|
|
৩.
|
|
কর্ণাটক উত্তরপূর্ব শিক্ষক
|
|
শরনাপ্পা মাত্তুর
|
|
৩০.৬.২০২০
|
|
৪
|
|
ব্যাঙ্গালোর শিক্ষক
|
|
পুত্তান্না
|
|
৩০.৬.২০২০
২. কোভিড-১৯এর জন্য উদ্ভূত জনস্বাস্থ্য বিষয়ক অভূতপূর্ব পরিস্থিতি এবং উপযুক্ত কর্তৃপক্ষ দ্বারা বিপর্যয় ব্যবস্থাপনা আইন ২০০৫এর অধীনে নির্দেশিকা এবং আদেশ বিবেচনা করে নির্বাচন কমিশন ৮.৬.২০২০তে ভারতের সংবিধানের ৩২৪ ধারা এবং ১৯৫১র জনপ্রতিনিধিত্ব আইনের ১৬ ধারা অনুযায়ী আদেশ দেয় এবং জানিয়ে দেয় উপরোক্ত আসনগুলিতে নির্বাচন হবে পরিস্থিতি খতিয়ে দেখার পর।
৩. কর্ণাটকের মুখ্য নির্বাচন আধিকারিকের কাছ থেকে পাওয়া তথ্যের বিবেচনা করে কমিশন এখন সিদ্ধান্ত নিয়েছে নিম্নলিখিত সূচি অনুযায়ী কর্ণাটক বিধান পরিষদে স্নাতক এবং শিক্ষক কেন্দ্র থেকে দ্বিবার্ষিক নির্বাচন হবে।
|
|
১.
|
|
বিজ্ঞপ্তি জারি
|
|
১ অক্টোবর, ২০২০২ 
|
|
২.
|
|
মনোনয়ন জমা দেওয়ার শেষ দিন
|
|
৮ই অক্টোবর, ২০২০ 
|
|
৩.
|
|
মনোনয়ন পত্র স্ক্রুটিনি
|
|
৯ই অক্টোবর, ২০২০ 
|
|
৪.
|
|
মনোনয়ন পত্র প্রত্যাহারের শেষ দিন
|
|
১২ই অক্টোবর, ২০২০ 
|
|
৫.
|
|
নির্বাচনের দিন
|
|
২৮শে অক্টোবর, ২০২০ 
|
|
৬.
|
|
ভোগ গ্রহণের সময়
|
|
সকাল ৮টা থেকে বিকেল ৫টা
|
|
৭.
|
|
ভোট গণনা
|
|
২ নভেম্বর ২০২০, 
|
|
৮.
|
|
নির্বাচন প্রক্রিয়া সম্পূর্ণ হবে
|
|
৫ নভেম্বর ২০২০, 
৪. এই নির্বাচনে আদর্শ আচরণবিধি এই মুহূর্ত থেকে বলবৎ হল। কমিশনের ওয়েবসাইটে বিস্তারিত বিবরণ দেখুন এই লিঙ্কগুলিতে :
https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/
৫. সকল ব্যক্তির জন্য সম্পূর্ণ নির্বাচন প্রক্রিয়াকালীন বিস্তারিত নির্দেশিকা
i. নির্বাচন সংক্রান্ত প্রতিটি কাজের সময় প্রতিটি ব্যক্তিকে ফেস মাস্ক পরতে হবে।
ii. নির্বাচনের জন্য নির্দিষ্ট হল, ঘর, বাড়িতে প্রবেশের সময়
a) প্রত্যেক ব্যক্তির থার্মাল স্ক্যানিং করতে হবে
b) সব জায়গায় স্যানিটাইজার রাখতে হবে
iii. রাজ্য সরকার এবং কেন্দ্রীয় স্বরাষ্ট্র মন্ত্রকের নির্দেশমতো সামাজিক দূরত্ব বজায় রাখতে হবে
iv. যতটা সম্ভব বড় ঘর ব্যবহার করতে হবে যাতে সামাজি দূরত্ব বজায় রাখা যায়
v. কোভিড-১৯ বিধি পালন নিশ্চিত করতে নিবাচন কর্মী এবং সুরক্ষা কর্মীদের যাতায়াতের জন্য যথেষ্ট সংখ্যক গাড়ি ব্যবহার করতে হবে
৬. কোভিড-১৯এর সময় নির্বাচন সম্পন্ন করতে কঠোরভাবে নির্দেশিকা পালন করতে হবে। কমিশনের ওয়েবসাইটে এই নির্দেশিকা পাওয়া যাবে নিম্নলিখিত লিঙ্কে :
https://eci.gov.in/files/file/12167-broad-guidelines-for-conduct-of-general-electionbye-election-during-covid-19/
CG/AP/NS
(Visitor Counter : 69
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ কর্মসূচিতে মার্কিন যুক্তরাষ্ট্রকে পিছনে ফেলে আরও এক মাইলফলক অতিক্রম করেছে
সারা দেশজুড়ে এ পর্যন্ত ৩২.৩৬ কোটি টিকা দেওয়া হয়েছে
ভারতে গত ২৪ ঘন্টায় নতুন করে করোনা আক্রান্তের সংখ্যা ৪৬,১৪৮
ভারতে সক্রিয়ভাবে করোনা আক্রান্তের সংখ্যা কমে দাঁড়িয়েছে ৫ লক্ষ ৭২ হাজার ৯৯৪
নতুন দিল্লি, ২৮ জুন, ২০২১
ভারতে কোভিড-১৯ টিকাকরণ কর্মসূচি উল্লেখযোগ্যভাবে আরও একটি মাইলফলক অতিক্রম করেছে। টিকাকরণ কর্মসূচিতে এবার ভারত মার্কিন যুক্তরাষ্ট্রকে পিছনে ফেলে দিয়েছে। ভারতে টিকাকরণ কর্মসূচি সূচনা হয়েছিল ১৬ জানুয়ারি,২০২১। মার্কিন যুক্তরাষ্ট্রে যা শুরু হয়েছিল ১৪ ডিসেম্বর ২০২০। ভারতে টিকাকরণ কর্মসূচিতে গতকাল পর্যন্ত ৩২ কোটি ৩৬ লক্ষ অতিক্রম করেছে। আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ৩২ কোটি ৩৬ লক্ষ ৬৩ হাজার ২৯৭ জনকে টিকা প্রদান করা হয়েছে। গত ২৪ ঘন্টায়
১৭,২১,২৬৮ টি টিকার ডোজ দেওয়া হয়েছে।
মার্কিন যুক্তরাষ্ট্রে এই সংখ্যা ৩২ কোটি ৩৩ লক্ষ ২৭ হাজার ৩২৮।
ভারতে এ পর্যন্ত ১ কোটি ০১ লক্ষ ৯৮ হাজার ২৫৭ জন স্বাস্থ্যকর্মী প্রথম ডোজ এবং ৭২ লক্ষ ০৭ হাজার ৬১৭ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৪ লক্ষ ৪২ হাজার ৭৬৭ জন কর্মী প্রথম ডোজ এবং ৯৩ লক্ষ ৯৯ হাজার ৩১৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৮ কোটি ৪৬ লক্ষ ৫১ হাজার ৬৯৬ জন প্রথম ডোজ এবং ১৯ লক্ষ ০১ হাজার ১৯০ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৮ কোটি ৭১ লক্ষ ১১ হাজার ৪৪৫ জন প্রথম ডোজ এবং ১ কোটি ৪৮ লক্ষ ১২ হাজার ৩৪৯ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৭৫ লক্ষ ২৯ হাজার ৭১৩ জন প্রথম ডোজ এবং ২ কোটি ৩৪লক্ষ ০৮ হাজার ৯৪৪ জন দ্বিতীয় ডোজ পেয়েছেন।
ভারতে গত ২৪ ঘণ্টায় নতুন করে করোনায় আক্রান্তের সংখ্যা হয়েছে ৪৬ হাজার ১৪৮। লাগাতার ২১ দিন ধরে দৈনিক আক্রান্তের সংখ্যা ১ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৫ লক্ষ ৭২ হাজার ৯৯৪। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১৩,৪০৯ টি কমেছে, যা মোট আক্রান্তের কেবল ১.৮৯ শতাংশ।
ভারতে দৈনিক ভিত্তিতে সুস্থতার সংখ্যা গত ৪৬ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৫৮ হাজার ৫৭৮ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ১২ হাজার ৪৩০ টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৯৩ লক্ষ ০৯ হাজার ৬০৭ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৫৮ হাজার ৫৭৮ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৬.৮০ শতাংশে।
দেশে গত ২৪ ঘণ্টায় ১৫ লক্ষ ৭০ হাজার ৫১৫ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৪০ কোটি ৬৩ লক্ষ ৭১ হাজার ২৭৯। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ২.৮১ শতাংশ। অন্যদিকে, দৈনিক ভিত্তিতে আক্রান্তের হার আজ হয়েছে ২.৯৪ শতাংশ। এর ফলে, দৈনিক আক্রান্তের হার লাগাতার ২১ দিন ৫ শতাংশের নিচে রয়েছে।
CG/SB
(Visitor Counter : 288
প্রধানমন্ত্রীরদপ্তর
এন এস জি-র প্রতিষ্ঠা দিবসে বাহিনীর সদস্যদের প্রধানমন্ত্রীর শুভেচ্ছা
নতুনদিল্লি, ১৬ই অক্টোবর, ২০২০
প্রধানমন্ত্রী শ্রী নরেন্দ্র মোদী এনএসজি-র প্রতিষ্ঠা দিবসে বাহিনীর ব্ল্যাক ক্যাট সদস্য এবং তাঁদের পরিবারবর্গকে শুভেচ্ছা জানিয়েছেন।
এক বার্তায় প্রধানমন্ত্রী বলেছেন, “এনএসজি-র প্রতিষ্ঠা দিবসে বাহিনীর ব্ল্যাক ক্যাট সদস্য এবং তাঁদের পরিবারবর্গকে শুভেচ্ছা জানাই। ভারতের নিরাপত্তা ব্যবস্থায় এনএসজি গুরুত্বপূর্ণ ভূমিকা পালন করে। অত্যন্ত পেশাদার এই বাহিনী চূড়ান্ত সাহসিকতার পরিচয় দেয়। ভারতকে সুরক্ষিত ও নিরাপদ রাখার জন্য এনএসজি-র প্রয়াসে দেশ গর্বিত ।“
CG/CB
(
নির্বাচনকমিশন
ভোট গ্রহণের তারিখের ৭২ ঘণ্টা আগে এবং ভোট গ্রহণের দিনে সমস্ত নির্বাচনী কেন্দ্রে বাইক র্যালির ওপর নিষেধাজ্ঞা
নয়াদিল্লী, ২২ মার্চ, ২০২১
কমিশনের নজরে এসেছে যে কিছু জায়গায় ভোটের দিন এবং ভোট দানের আগে ভোটারদের ভয় দেখানোর জন্য কিছু অসামাজিক কাজে বাইক ব্যবহার করা হয়।
কমিশন উপরোক্ত বিষয়টি গুরুত্ব সহকারে বিবেচনা করেছে এবং সিদ্ধান্ত নিয়েছে যে সমস্ত নির্বাচনী কেন্দ্রে ভোট গ্রহণের দিন এবং নির্বাচনের তারিখের ৭২ ঘণ্টা আগে কোনো স্থানে বাইক র্যালির অনুমতি দেওয়া হবে না।
যেসমস্ত রাজ্য/কেন্দ্রশাসিত অঞ্চলে নির্বাচন হচ্ছে সেই সব রাজ্য/কেন্দ্র শাসিত অঞ্চলের মুখ্য নির্বাচনী আধিকারিকের কাছে এ বিষয়ে নির্দেশিকা পাঠিয়ে দেওয়া হয়েছে। নির্বাচন কমিশনের ওয়েবসাইট https://eci.gov.in -তে এই সংক্রান্ত নির্দেশিকা পাওয়া যাবে।
CG/ SS/NS
(Visitor Counter : 51
বিজ্ঞানওপ্রযুক্তিমন্ত্রক
বিজ্ঞান ও শিল্প গবেষণা পর্ষদের গ্রীষ্মকালীন গবেষণা প্রশিক্ষণ কর্মসূচির জন্য ১৬ হাজারেরও বেশি আবেদনপত্র জমা পড়েছে
নয়াদিল্লি, ১৯ জুন, ২০২০
বিজ্ঞান ও শিল্প গবেষণা পর্ষদ -এর গ্রীষ্মকালীন গবেষণা প্রশিক্ষণ কর্মসূচিতে সারা দেশ থেকে ১৬ হাজারেরও বেশি আবেদনপত্র জমা পড়েছে। অসমের জোরহাটে সিএসআইআর-এর উত্তর-পূর্বাঞ্চলের বিজ্ঞান এবং প্রযুক্তি প্রতিষ্ঠানের নির্দেশক ডঃ জি নরহরি শাস্ত্রী একথা জানিয়েছেন। এই প্রতিষ্ঠানের উদ্যোগে এবং সিএসআইআর-এর সহযোগিতায় আয়োজিত 'গ্রীষ্মকালীন গবেষণা প্রশিক্ষণ কর্মসূচি' শীর্ষক আলোচনাসভায় একথা জানান ডঃ শাস্ত্রী। অনলাইনের মাধ্যমে এই আলোচনাসভার উদ্বোধন করেন সিএসআইআর-এর মহানির্দেশক ডঃ শেখর সি মাণ্ডি এবং ভারত সরকারের বিজ্ঞান ও শিল্প গবেষণা দপ্তরের সচিব। আলোচনায় সিএসআইআর-এর মহানির্দেশক বলেন, কোভিড-১৯ মহামারীর কারণে এই গ্রীষ্মকালীন গবেষণা প্রশিক্ষণ কর্মসূচি শুরু হয়েছে। এর মাধ্যমে শিক্ষার্থীদের গঠনমূলক চিন্তাভাবনা গড়ে উঠবে। শিক্ষাক্ষেত্রে ইতিহাসে এই প্রথমবার এ ধরনের কর্মসূচির আয়োজন করা হয়েছে।
সিএসআইআর-এর পূর্বাঞ্চলের বিজ্ঞান ও গবেষণা প্রতিষ্ঠানের নির্দেশক ডঃ শাস্ত্রী বলেন, বিজ্ঞান ও প্রযুক্তি ক্ষেত্রে সর্বশ্রেষ্ঠ বিষয় হল উদ্ভাবন। যুদ্ধ, মহামারী এবং প্রাকৃতিক বিপর্যয়ের মতো সময়ে এই উদ্ভাবনী শক্তিকে কাজে লাগানো প্রয়োজন। তিনি বলেন, এই মহামারীর জেরে সারা বিশ্বেই সমস্যার সৃষ্টি হয়েছে। বিজ্ঞান ও প্রযুক্তির মাধ্যমে এই সমস্যার মোকাবিলা করা প্রয়োজন।
(CG/SS/DM
প্রধানমন্ত্রীরদপ্তর
ছট পুজা উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ৩০ অক্টোবর, ২০২২
প্রধানমন্ত্রী শ্রী নরেন্দ্র মোদী ছট পূজা উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “সূর্যদেব ও প্রকৃতির উপাসনায় সমর্পিত মহাপর্ব ছট উপলক্ষে সকল দেশবাসীকে আমার আন্তরিক শুভ কামনা। ভগবান ভাস্কর ও ছটি মাইয়ার আশীর্বাদের সকলের জীবন সর্বদাই আলোকিত থাকুক – এই কামনা করি”।
PG/PM/SB
(
প্রধানমন্ত্রীরদপ্তর
পর্তুগালের সাধারণ নির্বাচনে প্রধানমন্ত্রী আন্তোনীয় কোস্তা এবং তাঁর দল পার্তিদো সোশিয়ালিস্তার বিজয়ে প্রধানমন্ত্রীর অভিনন্দন বার্তা
নয়াদিল্লি, ৯ অক্টোবর, ২০১৯
পোর্তুগালের প্রধানমন্ত্রী মিঃ আন্তোনীয় কোস্তা এবং তাঁর দল পার্তিদো সোশিয়ালিস্তার সে দেশের সাধারণ নির্বাচনে জয়লাভের জন্য প্রধানমন্ত্রী শ্রী নরেন্দ্র মোদী ধন্যবাদ জানিয়েছেন। পর্তুগালের প্রধানমন্ত্রী মিঃ আন্তোনীয় কোস্তাও এর জন্য শ্রী নরেন্দ্র মোদীকে ধন্যবাদ জানিয়েছেন।
প্রধানমন্ত্রী বলেন, “পার্তিদো সোশিয়ালিস্তা এবং আমার বন্ধু মিঃ আন্তোনীয় কোস্তাকে পর্তুগালের সংসদীয় নির্বাচনে ভালো ফল করার জন্য অভিনন্দন। ভারত-পর্তুগাল সৌহার্দ্র্যপূর্ণ সম্পর্ককে আরও এগিয়ে নিয়ে যাওয়ার লক্ষ্যে একযোগে কাজ করার জন্য অপেক্ষায় থাকব।”
CG/CB/DM
(Visitor Counter : 50
কৃষিমন্ত্রক
জি – ২০ গোষ্ঠীভুক্ত দেশগুলির কৃষি মন্ত্রীদের বৈঠকে কেন্দ্রীয় মন্ত্রী শ্রী নরেন্দ্র সিং তোমর ভারতীয় কৃষির উন্নয়নের বিষয়টি উপস্থাপিত করেছেন
নতুন দিল্লি, ১৯ সেপ্টেম্বর, ২০২১
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেছেন, জোয়ার সহ প্রথাগত খাদ্য, পুষ্টিকর দানাশস্য, ফলমূল, শাকসব্জি, মাছ দুগ্ধজাত সামগ্রী ও জৈব পদ্ধতিতে উৎপন্ন শস্য মানুষের খাদ্য তালিকায় আবারও যুক্ত করার জন্য কেন্দ্র উদ্যোগী হয়েছে। এর ফলে ভারত পুষ্টিকর খাদ্য সম্ভারের গন্তব্য হয়ে উঠেছে। মন্ত্রী জি – ২০ গোষ্ঠীভুক্ত দেশগুলির কৃষি মন্ত্রীদের বৈঠকের দ্বিতীয় দিনে বক্তব্য রাখছিলেন। ক্ষুধার্থহীন পৃথিবীর জন্য একজোট হয়ে কাজ করা শীর্ষক এই আলোচনা চক্রে শ্রী তোমর ভার্চুয়ালী বক্তব্য রাখছিলেন।
কৃষি মন্ত্রী বলেন, রাষ্ট্রসংঘ ভারত সরকারের প্রস্তাব মেনে ২০২৩ সালকে আন্তর্জাতিক জোয়ার বর্ষ হিসেবে ঘোষণা করেছে। পুষ্টি ও স্থিতিশীল কৃষি কাজের জন্য তিনি সকল রাষ্ট্রকে জোয়ার বর্ষ উদযাপনে আহ্বান জানান। মন্ত্রী বলেন, স্বাধীনতার পর কৃষি ক্ষেত্রে ভারত প্রভূত উন্নতি করেছে। কোভিড মহামারীর সময়ও ভারতীয় কৃষি ক্ষেত্রে কোনো বিরূপ প্রভাব পড়ে নি। মন্ত্রী কৃষি বাজারকে বিশেষ গুরুত্ব দেওয়ার জন্য বিভিন্ন উদ্যোগের কথা জানান। এর ফলে কোভিডের সময়কালে কৃষি ক্ষেত্রে যথেষ্ট উৎপাদন হয়েছে। ২০২০ – ২১ সালে খাদ্যশস্যের উৎপাদন বেড়েছে এবং তাৎপর্যপূর্ণভাবে রপ্তানিও বৃদ্ধি পেয়েছে।
শ্রী তোমর বলেন, প্রধান খাদ্য যাতে পুষ্টির মূল উৎস হয়ে ওঠে তার জন্য জৈব পদ্ধতিতে বিভিন্ন শস্যের চাষ করা হচ্ছে। এর মাধ্যমে অপুষ্টির সমস্যাকে দূর করা সম্ভব। ১৭ রকমের বিশেষ ধরণের শস্য বীজ তৈরি করা হয়েছে। যেগুলি পুষ্টির অভাব দূর করতে সহায়ক হবে। প্রধানমন্ত্রী নরেন্দ্র মোদীর নেতৃত্বে কেন্দ্রীয় সরকার জলের সর্বোচ্চ ব্যবহার নিশ্চিত করা, সেচের জন্য প্রয়োজনীয় পরিকাঠামো গড়ে তোলা, মাটির উর্বরতা রক্ষা করা ও পরিমিত সার প্রয়োগের মতো বিভিন্ন পদক্ষেপ গ্রহণ করেছে।
মন্ত্রী জানান, প্রধানমন্ত্রী কিষাণ সম্মান নিধি যোজনায় ক্ষুদ্র চাষীদের বছরে ৬০০০ টাকা দেওয়া হয়। এই প্রকল্পে ১১ কোটি ৩৭ লক্ষ কৃষকদের ব্যাঙ্ক অ্যাকাউন্টে ১ লক্ষ ৫৮ হাজার কোটি টাকা জমা পড়েছে। ভারত, জলবায়ু পরিবর্তনের সমস্যার বিষয়ে অবগত আছে। তাই এই সমস্যার নিরসনে ভারত অঙ্গীকারবদ্ধ। একারণে কৃষিকাজকে স্থিতিশীল করে তোলার জন্য বিভিন্ন উদ্যোগ নেওয়া হয়েছে। এক ফোটা জলে অধিক শস্য উৎপাদন প্রকল্প এবং জৈব কৃষিতে পরম্পরাগত কৃষি বিকাশ যোজনার মাধ্যমে বিভিন্ন উদ্যোগ নেওয়া হয়েছে। প্রতিকূল আবহাওয়ার কারণে ফসলের উৎপাদন হ্রাস পেলে কৃষক সমস্যায় পড়েন। এই পরিস্থিতি থেকে বেরিয়ে আসার জন্য প্রধানমন্ত্রী ফসল বীমা যোজনা শুরু করা হয়েছে। ভারত, অপুষ্টির সমস্যা দূর করতে গণবন্টন ব্যবস্থা এবং মিড ডে মিল প্রকল্প বাস্তবায়িত করেছে।
শ্রী তোমর বলেন, উন্নয়নশীল দেশগুলির সঙ্গে ভারত তার সেরা কৃষি কাজের পদ্ধতি ভাগ করে নিতে চায়। দারিদ্র দূরীকরণ এবং ক্ষুধার্থহীন পৃথিবী গড়ে তুলতে ভারত এক যোগে কাজ করছে। জি – ২০ গোষ্ঠীভুক্ত দেশগুলির এই বৈঠক কোভিড – ১৯ মহামারীর কারণে মিশ্র পদ্ধতি বা হাইব্রিড মোডে অনুষ্ঠিত হয়েছে। ভারতীয় দলে অন্য তিন সদস্য হলেন, কৃষি মন্ত্রকের অতিরিক্ত সচিব ড. অভিলক্ষ্য লিখি এবং যুগ্ম সচিব শ্রীমতী অলকানন্দা দয়াল ও ড. বি রাজেন্দ্র।
CG/CB/SFS
(Visitor Counter : 110
কেন্দ্রীয়মন্ত্রিসভা
কম্পিটিশন কমিশন অফ ইন্ডিয়া ও ইজিপশিয়ান কম্পিটিশন অথরিটির মধ্যে মউ স্বাক্ষরে অনুমোদন মন্ত্রিসভার
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া  ও ইজিপশিয়ান কম্পিটিশন অথরিটি -র মধ্যে মেমোরেন্ডাম অফ আন্ডারস্ট্যান্ডিং  স্বাক্ষরে অনুমোদন দেওয়া হয়েছে।
রূপায়ণ কৌশল ও লক্ষ্যসমূহ :
এই মউ-এ তথ্য আদান-প্রদানের মাধ্যমে প্রতিযোগিতা আইন ও নীতির ক্ষেত্রে পারস্পরিক সহযোগিতাকে শক্তিশালী করা, সেইসঙ্গে বিভিন্ন আস্থা বর্ধক পদক্ষেপের কথা বলা হয়েছে। পাশাপাশি এই মউ-এ অভিজ্ঞতা বিনিময় ও কারিগরি সহযোগিতার মাধ্যমে সিসিআই এবং ইসিএ-র মধ্যে শক্তিশালী যোগসূত্র গড়ে তোলা এবং সংশ্লিষ্ট ক্ষেত্রে কম্পিটিশন আইন বলবৎ করার কথা বলা হয়েছে।
প্রভাব :
এই মউ স্বাক্ষরিত হলে, সিসিআই মিশরে তার সহযোগী সংস্থার সঙ্গে অভিজ্ঞতা বিনিময় এবং উপযুক্ত পাঠ গ্রহণ করতে পারবে, যা সিসিআই-এর কম্পিটিশন অ্যাক্ট ২০০২-এর সংস্কারে সহায়ক হবে। এরফলে উপভোক্তারা ব্যাপকভাবে উপকৃত হবেন।
প্রেক্ষাপট :
কম্পিটিশন অ্যাক্ট ২০০২-এর ধারা ১৮ অনুযায়ী সিসিআই যে কোন বিদেশী রাষ্ট্রের যে কোন সংস্থার সঙ্গে শুল্ক ছাড়ের ব্যাপারে বোঝাপড়া করতে পারবে।
PG/MP/NS
(
কৃষিমন্ত্রক
কৃষি ও শস্যোৎপাদন ক্ষেত্রে প্রযুক্তিগত উদ্ভাবনের সফল প্রয়োগে দু’হাজারেরও বেশি প্রজাতির শস্য ফলন সম্ভব হয়েছে
আজ লোকসভায় জানালেন কেন্দ্রীয় কৃষি ও কৃষককল্যাণ মন্ত্রী
নয়াদিল্লি, ২০ ডিসেম্বর ২০২২
দেশের কৃষিক্ষেত্রে প্রযুক্তি ও উদ্ভাবনগত নতুন নতুন ব্যবস্থা ও পদ্ধতিগুলি কাজে লাগানোর জন্য গত তিন বছর ধরে ভারতীয় কৃষি গবেষণা পরিষদ  এবং জাতীয় কৃষি গবেষণা পদ্ধতি সংস্থা  বিশেষ উদ্যোগ গ্রহণ করেছে। মাছ সহ বিভিন্ন প্রাণী ও গাছপালার জেনেটিক বিকাশ কিভাবে আরও সফল ও উন্নত করে তোলা যায়, সেই লক্ষ্যেই এই বিশেষ প্রযুক্তি ও উদ্ভাবন প্রচেষ্টা।
প্রসঙ্গত উল্লেখ্য, গত ৯ বছরে  বিভিন্ন ধরনের খাদ্যশস্য, তৈলবীজ, ডালশস্য, বাণিজ্যিক শস্যোৎপাদন, বাগিচা ফসল এবং গবাদি পশুর খাদ্যোৎপাদনের ক্ষেত্রে ২,১২২টি প্রজাতির সন্ধান পাওয়া গেছে এবং তা অবশ্যই প্রযুক্তিগত উদ্ভাবন ও তার সফল প্রয়োগের সুবাদে।
আজ লোকসভায় প্রশ্নোত্তরকালে এই তথ্য পেশ করেন কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর। তিনি জানান, প্রশিক্ষণ কর্মসূচির মাধ্যমে প্রযুক্তিগত উদ্ভাবনের খুঁটিনাটি বিষয় সম্পর্কে প্রশিক্ষার্থীদের অবহিত করা হয়। দেশের কৃষি বিকাশ কেন্দ্র এবং আইসিএআর সংস্থাগুলির মাধ্যমে গত তিন বছরে এ সম্পর্কে প্রশিক্ষণ দেওয়া হয়েছে ৬২ লক্ষ ৯৯ হাজার কৃষিজীবীকে।
PG/SKD/DM
(Visitor Counter : 98
প্রধানমন্ত্রীরদপ্তর
'মন কি বাত'-এ প্রধানমন্ত্রী স্বাধীনতা সংগ্রামে স্বল্প পরিচিত নির্ভিক সংগ্রামীদের অজানা কাহিনী জনসমক্ষে নিয়ে আসার জন্য ছাত্রছাত্রী ও শিক্ষক-শিক্ষিকাদের প্রশংসা করেছেন
নয়াদিল্লি, ৩০ আগস্ট, ২০২০
প্রধানমন্ত্রী তাঁর সর্বশেষ 'মন কি বাত' অনুষ্ঠানে জাতির উদ্দেশে ভাষণে স্বাধীনতা সংগ্রামের বিস্মৃতির অতলে হারিয়ে যাওয়া নির্ভিক সংগ্রামীদের অজানা কাহিনী জনসমক্ষে তুলে ধরার জন্য ছাত্রছাত্রী ও শিক্ষক-শিক্ষিকাদের প্রচেষ্টার প্রশংসা করেছেন।
প্রধানমন্ত্রী বলেন, একজন ব্যক্তি যখন তাঁর সাফল্যের কথা চিন্তা করেন, তখন তাঁর মনে একজন শিক্ষকের কথাও নিশ্চিতভাবেই উদয় হয়। শ্রী মোদী বলেন, কোভিড সঙ্কট শিক্ষক-শিক্ষিকাদের কাছে এক চ্যালেঞ্জ ছুড়ে দিয়েছে। শিক্ষক-শিক্ষিকারা এই চ্যালেঞ্জ নতুন নতুন ধ্যান-ধারণা ও প্রযুক্তি উদ্ভাবনের মাধ্যমে সুযোগে পরিণত করেছেন এবং এই ধ্যান-ধারণাগুলিকে ছাত্রছাত্রীদের সঙ্গে ভাগ করে নিয়েছেন। জাতীয় শিক্ষানীতির সুফলগুলি ছাত্রছাত্রীদের কাছে পৌঁছে দিতে শিক্ষক-শিক্ষিকারা গুরুত্বপূর্ণ ভূমিকা পালন করবেন বলেও প্রধানমন্ত্রী আশা প্রকাশ করেন।
দেশ ২০২২ সালে স্বাধীনতার ৭৫তম বার্ষিকী উদযাপন করবে বলে উল্লেখ করে প্রধানমন্ত্রী বলেন, আজকের ছাত্রছাত্রীদের কাছে আমাদের স্বাধীনতা সংগ্রামের নির্ভিক সংগ্রামীদের ব্যাপারে সম্যক ধারণা গড়ে তোলা অত্যন্ত গুরুত্বপূর্ণ। যখন আমাদের ছাত্রছাত্রীদের স্বাধীনতা সংগ্রামের ইতিহাস সম্পর্কে জানানো হয়, কেবল তখনই আমরা ছাত্রছাত্রীদের মধ্যে স্বাধীনতা সংগ্রামের প্রতি প্রকৃত অনুরণন দেখতে পাই।
প্রধানমন্ত্রী ছাত্রছাত্রীদের গবেষণার বিষয় হিসেবে তারা যে জেলায় বাস করেন সেখানকার স্বাধীনতা সংগ্রামের কোন একটি ঘটনাকে গবেষণার একটি উপাদেয় করে তুলতে পারে বলেও পরামর্শ দেন। এ ব্যাপারে ছাত্রছাত্রীরা স্বাধীনতা সংগ্রামের সঙ্গে জড়িত নিজেদের শহর বা গ্রাম পরিদর্শন করতে পারে। কয়েকটি বিদ্যালয়ের ছাত্রছাত্রীরা মিলে আমাদের স্বাধীনতার ৭৫তম বার্ষিকী উদযাপন উপলক্ষে স্বাধীনতা সংগ্রামের নির্ভিক সেনানীদের নিয়ে ৭৫টি কবিতা বা কাহিনী রচনা করতে পারে বলেও প্রধানমন্ত্রী পরামর্শ দেন।
প্রধানমন্ত্রী আরও বলেন, ছাত্রছাত্রী ও শিক্ষক-শিক্ষিকাদের সম্মিলিত এই প্রয়াস বিস্মৃতির অতলে হারিয়ে যাওয়া দেশের স্বাধীনতা সংগ্রামের জন্য জীবন উৎসর্গকারী স্বল্প পরিচিত লক্ষ লক্ষ সংগ্রামীর অজানা কাহিনীকে জনসমক্ষে নিয়ে আসতে পারে। আগামী ৫ সেপ্টেম্বর শিক্ষক দিবস উদযাপন উপলক্ষে প্রধানমন্ত্রী স্বাধীনতা সংগ্রামের স্বল্প পরিচিত বীর সংগ্রামীদের ব্যাপারে এরকম উদ্যোগ গ্রহণের জন্য শিক্ষক-শিক্ষিকাদের প্রতি আহ্বান জানান।
(CG/BD/DM
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
আইসিএমআর-এর সেরোসারভেইল্যান্স সমীক্ষা অনুযায়ী কোভিড-১৯এ ০.৭৩ শতাংশ মানুষ সংক্রমিত
নয়াদিল্লী, ১১ জুন, ২০২০
আইসিএমআর-এর সেরোসারভেইল্যান্স সমীক্ষা অনুযায়ী সার্স –কোভ-২এ পরীক্ষিত জনগোষ্ঠীর মধ্যে ০.৭৩ শতাংশ সংক্রমিত হয়েছেন। আইসিএমআর-এর মহানির্দেশক ডঃ বলরাম ভার্গভ আজ সাংবাদিকদের এ খবর জানান।
মে মাসে কোভিড-১৯এর বিষয়ে আইইসিএমআর, প্রথম সেরোসমীক্ষা পরিচালনা করে। এই কাজে রাজ্য স্বাস্থ্য দপ্তর, এনসিডিসি এবং বিশ্ব স্বাস্থ্য সংস্থার সাহায্য নেওয়া হয়। এই সমীক্ষা দেশের ৮৩টি জেলায় ২৮,৫৯৫টি বাড়ির ২৬,৪০০ জনের ওপর করা হয়। সমীক্ষার প্রথম পর্বে দেখা হয়েছিল সার্বিকভাবে কতজন সার্স-কোভ-২ এ সংক্রমিত হয়েছেন। দ্বিতীয় পর্যায়ে হটস্পট শহরগুলির কন্টেইনমেন্ট এলাকায় কতজন এই ভাইরাসে সংক্রমিত হয়েছেন তা নিয়ে কাজ করা হয়।
এই সমীক্ষায় দেখা গেছে লকডাউনের ফলে সফলভাবে কোভিড-১৯এর দ্রুত সংক্রমণ আটকানো সম্ভব হয়েছে। আইসিএমআর-এর হিসেব অনুযায়ী গ্রামাঞ্চলের থেকে শহরাঞ্চলে ১.০৯ গুন বেশি এবং শহরের বস্তি এলাকায় ১.৮৯ গুন বেশি সংক্রমণের আশঙ্কা রয়েছে। তবে সংক্রমণের ফলে মৃত্যুর হার যথেষ্টই কম ౼০.০৮ শতাংশ। বিভিন্ন সময়ে কোভিড-১৯-এর সংক্রমণ থেকে রক্ষা পাওয়ার জন্য যেসমস্ত পরামর্শ দেওয়া হচ্ছে সেগুলি যথাযথভাবে মেনে চলাই এই অসুখের থেকে দূরে থাকার সব থেকে ভালো উপায়।
গত ২৪ ঘন্টায় ৫,৮২৩ জন কোভিড-১৯ এ সংক্রমিত ব্যক্তি সম্পূর্ণ সুস্থ হয়েছেন। এ পর্যন্ত দেশে ১,৪১,০২৮ জন সুস্থ হয়ে বাড়ি ফিরেছেন। অর্থাৎ সুস্থ হয়ে ওঠার হার ৪৯.২১ শতাংশ। দেশে এই মুহূর্তে ১,৩৭,৪৪৮ জন চিকিৎসাধীন রয়েছেন। বর্তমানে চিকিৎসাধীন রোগীর থেকে, সুস্থ হয়ে ওঠা রোগীর সংখ্যা বেশি।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
অর্থমন্ত্রক
জাতীয় রাজধানী অঞ্চল দিল্লি, হরিয়ানা, পাঞ্জাব, উত্তরাখণ্ড এবং গোয়ায় আয়কর বিভাগের অভিযান
নয়াদিল্লি, ২৭ অক্টোবর, ২০২০
আয়কর বিভাগ সোমবার  জাতীয় রাজধানী অঞ্চল দিল্লি, হরিয়ানা, পাঞ্জাব, উত্তরাখণ্ড এবং গোয়ায় অভিযান চালিয়ে ব্যাপক পরিমাণ সম্পত্তি বাজেয়াপ্ত করে জাল বিলের মাধ্যমে বিপুল পরিমাণ অর্থ সংগ্রহকারী ও এ ধরনের অর্থ লেনদেনের সঙ্গে যুক্ত একদল অসাধু ব্যক্তির নেটওয়ার্কের হদিশ পেয়েছে।
ভুয়ো বিলের ভিত্তিতে অর্থ কারচুপি করা, এন্ট্রি অপারেটর, মধ্যস্বত্ত্বভোগী এবং সুবিধাভোগী ব্যক্তি ও সংস্থাগুলির বিরুদ্ধে অর্থ সংগ্রহ তথা বেআইনিভাবে অর্থ লেনদেনকারীদের বিরুদ্ধে একাধিক প্রমাণ মিলেছে। এমনকি, জাল বিলের ভিত্তিতে ৫০০ কোটি টাকারও বেশি অপব্যবহারের প্রমাণ পাওয়া গেছে।
আয়কর বিভাগের তল্লাশির সময় এমন অনেক প্রমাণ মিলেছে যেখানে দেখা গেছে, এন্ট্রি অপারেটররা জাল বিলের ভিত্তিতে অ্যাকাউন্ট ছাড়াই অর্থ লেনদেন করেছেন এবং অবৈধ এই অর্থ ঋণ দেওয়ার ক্ষেত্রে একাধিক জাল সংস্থার নাম ব্যবহার করেছেন। এথেকেই সুস্পষ্ট হয় যে, এ ধরনের অর্থ কারচুপির সঙ্গে যুক্ত অপারেটররা তাদের ভুয়ো অংশীদার / কর্মচারীদের পাশাপাশি, সুবিধাভোগীরা সক্রিয়ভাবে জড়িত রয়েছেন।
আয়কর বিভাগের পক্ষ থেকে যাঁদের বিরুদ্ধে অভিযান চালানো হয়েছে, তাঁদের নিকটস্থ কর্মচারীদের নামে বেশ কয়েকটি ব্যাঙ্ক অ্যাকাউন্ট ও লকার সহ জাল সংস্থা খোলার তথ্য পাওয়া গেছে। এই সমস্ত কাজ ব্যাঙ্ক কর্মকর্তাদের একাংশের মদতে সম্পন্ন হয়েছে বলে মনে করা হচ্ছে।
অর্থ কারচুপি ও জালিয়াতির সঙ্গে যুক্ত ব্যক্তিরা বড় বড় শহরগুলিতে রিয়েল এস্টেট ক্ষেত্রে বিনিয়োগ করেছেন এবং কোটি কোটি টাকা ব্যাঙ্কে আমানত করেছেন বলেও প্রমাণ পাওয়া গেছে।
তল্লাশির সময় নগদ ২ কোটি ৩৭ লক্ষ টাকা এবং ২ কোটি ৮৯ লক্ষ টাকার রত্নালঙ্কার বাজেয়াপ্ত হয়েছে। এই বিপুল পরিমাণ অর্থ ও গহনা ১৭টি ব্যাঙ্ক লকারে রাখা হয়েছিল। কিন্তু, ব্যাঙ্কের এই লকারগুলি থেকে কখনই লেনদেন করা হয়নি।
আয়কর বিভাগ সমগ্র বিষয়টি নিয়ে আরও তদন্ত করে দেখছে।
CG/BD/DM
(Visitor Counter : 129